Lazurbrusta pito

La lazurbrusta pitoOrnitologia taksonomio. () estas birdospecio el la familio de pitedoj. Ĝi havas du subspeciojn endemiajn de centraj kaj sudaj Filipinoj.

Taksonomio
Laŭ AviListAviList v2025, konsultita la 31-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pittidae - pitedoj
Pitta Vieillot, LJP, 1816 - pito
Pitta steerii (Sharpe, RB, 1876) - lazurbrusta pito
Pitta steerii coelestis Parkes, KC, 1971
Pitta steerii steerii (Sharpe, RB, 1876)

Etimologio
La scienca genra nomo Pitta estas latina transskribo fare de Vieillot de telugua nomo signifanta "birdeto"Birds of the World, Azure-breasted Pitta..

La specia epiteto steerii estis donita omaĝe al la usona ornitologo Joseph Beal Steere kiu kolektis birdojn interalie en Filipinoj kaj Molukoj en 1874 kaj 1875.

 Priskribo 
eBird priskribas tiun ĉi birdospecion jene: "Mezgranda, longkrura birdo de malaltaj kaj antaŭmontaraj arbargrundoj kaj subkreskaĵaro en sudaj Filipinoj. Verda sur la dorso, kun nigra kapo kaj nuko, palblua flugilo kun nigra rando, palbluaj subpartoj kun nigra makulo sur la ventro, kaj ruĝa sub la bazo de la vosto. Simila al Kapuĉa pito precipe se vidata de dorso, sed havas palbluan bruston kaj blankan gorĝon. Kanto estas mallonga serio de meztonaj bojoj, rak-rak-rak-rak-rak!"

Disvastiĝo kaj habitato
La lazurbrusta pito estas endemia de centraj kaj sudaj Filipinoj. La nomiga subspecio P. s. steerii troviĝas sude en Mindanao, kaj la subspecio P. s. coelestis troviĝas centraj Filipinoj en Samaro, Lejteo, kaj Boholo.

Tiu specio vivas en arbaroj kun densa subkreskaĵaro, preferante kalkŝtonajn areojn.

Referencoj

Kategorio:Pitedoj
Kategorio:Paseroformaj
Kategorio:Birdoj de la Filipinoj